A4-0051/98

Απόφαση σχετικά με την κοινή θέση που καθόρισε το Συμβούλιο για την έκδοση της οδηγίας του Συμβουλίου που αφορά την προστασία της υγείας και ασφάλειας των εργαζομένων κατά την εργασία από κινδύνους οφειλομένους σε χημικούς παράγοντες (δέκατη τέταρτη οδηγία κατά την έννοια του άρθρου 16, παράγραφος 1, της οδηγίας 89/391/ΕΟΚ) (C4-0531/97 - 00/0459(SYN))(Διαδικασία συνεργασίας: δεύτερη ανάγνωση)

Το Ευρωπαΐκό Κοινοβούλιο,

- έχοντας υπόψη την κοινή θέση του Συμβουλίου (C4-0531/97 - 00/0459(SYN)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 128 της 9.5.1994, σελ. 167)) σχετικά με την πρόταση της Επιτροπής προς το Συμβούλιο (COM(93)0155) ((ΕΕ C 165 της 16.6.1993, σελ. 4)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπή Απασχόλησης και Κοινωνικών Υποθέσεων (A4-0051/98),

1. τροποποιεί ως ακολούθως την κοινή θέση 7

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Άρθρο 1, παράγραφος 4

>Αρχικό κείμενο>

(4) Οι διατάξεις της οδηγίας 89/391/ΕΟΚ εφαρμόζονται πλήρως στο σύνολο του τομέα που αναφέρεται στο παρόν άρθρο, με την επιφύλαξη αυστηροτέρων ή/και ειδικότερων διατάξεων της παρούσας οδηγίας.

>Κείμενο μετά την ψηφοφορία στο ΕΚ>

(4) Οι διατάξεις της οδηγίας 89/391/ΕΟΚ

και των μεταγενέστερων μεμονωμένων οδηγιών, και συγκεκριμένα της οδηγίας 89/654/ΕΟΚ σχετικά με τις ελάχιστες προδιαγραφές για την προστασία της υγείας και της ασφάλειας στο χώρο εργασίας, της οδηγίας 89/656/ΕΟΚ σχετικά με τον προσωπικό προστατευτικό εξοπλισμό, της οδηγίας 92/85/ΕΟΚ σχετικά με τις εργαζόμενες εγκύους, και της οδηγίας 94/33/ΕΚ σχετικά με την προστασία των νέων κατά την εργασία εφαρμόζονται πλήρως στο σύνολο του τομέα που αναφέρεται στο παρόν άρθρο, με την επιφύλαξη αυστηρότερων ή/και ειδικότερων διατάξεων της παρούσας οδηγίας.

(Τροπολογία 2)

Άρθρο 3, δεύτερη παράγραφος, δεύτερο εδάφιο

>Αρχικό κείμενο>

Οι οριακές αυτές τιμές εισάγονται ή αναθεωρούνται λαμβάνοντας υπόψη τις διαθέσιμες τεχνικές μέτρησης, σύμφωνα με τη διαδικασία που προβλέπεται στο άρθρο 17 της οδηγίας 89/391/ΕΟΚ. Τα κράτη μέλη ενημερώνουν τις οργανώσεις των εργαζομένων και των εργοδοτών σχετικά με τις οριακές τιμές επαγγελματικής έκθεσης που θεσπίζονται σε κοινοτικό επίπεδο.

>Κείμενο μετά την ψηφοφορία στο ΕΚ>

Οι οριακές αυτές τιμές εισάγονται ή αναθεωρούνται λαμβάνοντας υπόψη τις διαθέσιμες

έγκυρες τεχνικές μέτρησης, σύμφωνα με τη διαδικασία που προβλέπεται στο άρθρο 17 της οδηγίας 89/391/ΕΟΚ. Τα κράτη μέλη ενημερώνουν τις οργανώσεις των εργαζομένων και των εργοδοτών σχετικά με τις ενδεικτικές οριακές τιμές επαγγελματικής έκθεσης που θεσπίζονται σε κοινοτικό επίπεδο.

(Τροπολογία 4)

Άρθρο 3, παράγραφος 8

>Αρχικό κείμενο>

(8) Όταν ένα κράτος μέλος εισάγει ή αναθεωρεί εθνική οριακή τιμή επαγγελματικής έκθεσης ή εθνική βιολογική οριακή τιμή για χημικό παράγοντα βάσει νέων δεδομένων, ενημερώνει σχετικά την Επιτροπή και τα άλλα κράτη μέλη και παρέχει τα σχετικά επιστημονικά και τεχνικά δεδομένα. Η Επιτροπή προβαίνει στις δέουσες ενέργειες.

>Κείμενο μετά την ψηφοφορία στο ΕΚ>

(8) Όταν ένα κράτος μέλος εισάγει ή αναθεωρεί,

βάσει νέων δεδομένων, εθνική οριακή τιμή επαγγελματικής έκθεσης ή εθνική βιολογική οριακή τιμή για χημικό παράγοντα ενημερώνει σχετικά την Επιτροπή και τα άλλα κράτη μέλη και παρέχει τα σχετικά επιστημονικά και τεχνικά δεδομένα. Η Επιτροπή προβαίνει στις δέουσες ενέργειες.

>Αρχικό κείμενο>

>Κείμενο μετά την ψηφοφορία στο ΕΚ>

(8α) Βάσει των εκθέσεων που παραδίδουν κατ' εφαρμογήν του άρθρου 15 τα κράτη μέλη, η Επιτροπή θα αξιολογεί κατά πόσον έκαστο κράτος μέλος έχει λάβει υπόψη τις ενδεικτικές οριακές τιμές της Κοινότητας κατά τον καθορισμό των αντιστοίχων εθνικών οριακών τιμών επαγγελματικής έκθεσης. Σε περιπτώσεις κατά τις οποίες η αξιολόγηση αυτή αποκαλύπτει μεγάλες διαφορές ως προς τα πρότυπα, η Επιτροπή θα προβαίνει στις δέουσες ενέργειες με στόχο την πληρέστερη εναρμόνιση του τομέα.

(Τροπολογία 5)

Άρθρο 4, δεύτερη παράγραφος

>Αρχικό κείμενο>

(2) Ο εργοδότης πρέπει να έχει στην κατοχή του αξιολόγηση του κινδύνου σύμφωνα προς το άρθρο 9 της οδηγίας 89/391/ΕΟΚ και ανακοινώνει τα μέτρα που έχουν ληφθεί σύμφωνα με τα άρθρα 5 και 6 της παρούσας οδηγίας. Η αξιολόγηση του κινδύνου πρέπει να τεκμηριώνεται με τη δέουσα μορφή, σύμφωνα με την εθνική νομοθεσία και πρακτική, και μπορεί να περιλαμβάνει απόδειξη από τον εργοδότη ότι η φύση και η έκταση των κινδύνων που σχετίζονται με τους χημικούς παράγοντες καθιστά περιττή περαιτέρω λεπτομερή αξιολόγηση των κινδύνων. Η αξιολόγηση κινδύνου πρέπει να ενημερώνεται, ιδίως εάν έχουν σημειωθεί σημαντικές αλλαγές οι οποίες την καθιστούν ξεπερασμένη ή όταν τα αποτελέσματα της επίβλεψης της υγείας το καθιστούν αναγκαίο.

>Κείμενο μετά την ψηφοφορία στο ΕΚ>

(2) Ο εργοδότης πρέπει να έχει στην κατοχή του αξιολόγηση του κινδύνου σύμφωνα προς το άρθρο 9 της οδηγίας 89/391/ΕΟΚ και ανακοινώνει τα μέτρα που έχουν ληφθεί σύμφωνα με τα άρθρα 5 και 6 της παρούσας οδηγίας. Η αξιολόγηση του κινδύνου πρέπει να

καταγράφεται με τη δέουσα μορφή, λαμβανομένης υπόψη της εθνικής νομοθεσίας και πρακτικής, και μπορεί να περιλαμβάνει απόδειξη από τον εργοδότη ότι η φύση και η έκταση των κινδύνων που σχετίζονται με τους χημικούς παράγοντες καθιστά περιττή περαιτέρω λεπτομερή αξιολόγηση των κινδύνων. Η αξιολόγηση κινδύνου πρέπει να ενημερώνεται, ιδίως εάν έχουν σημειωθεί σημαντικές αλλαγές οι οποίες την καθιστούν ξεπερασμένη ή όταν τα αποτελέσματα της επίβλεψης της υγείας το καθιστούν αναγκαίο.

(Τροπολογία 6)

Άρθρο 5, τρίτη παράγραφος

>Αρχικό κείμενο>

(3) Όταν τα αποτελέσματα της αξιολόγησης που προβλέπεται στο άρθρο 4 παράγραφος 1 αποκαλύπτουν ότι υπάρχει κίνδυνος για την ασφάλεια και την υγεία των εργαζομένων, εφαρμόζονται τα ειδικά μέτρα προστασίας, πρόληψης, παρακολούθησης και ενημέρωσης που προβλέπονται στα άρθρα 6, 7, 8 και 10.

>Κείμενο μετά την ψηφοφορία στο ΕΚ>

(3) Όταν τα αποτελέσματα της αξιολόγησης που προβλέπεται στο άρθρο 4 παράγραφος 1 αποκαλύπτουν ότι υπάρχει κίνδυνος για την ασφάλεια και την υγεία των εργαζομένων, εφαρμόζονται τα ειδικά μέτρα προστασίας, πρόληψης

και παρακολούθησης που προβλέπονται στα άρθρα 6, 7 και 10.

(Τροπολογία 8)

Άρθρο 6, πέμπτη παράγραφος, δεύτερο εδάφιο

>Αρχικό κείμενο>

Κατά την διεκπεραίωση των υποχρεώσεων που θεσπίζονται στο άρθρο 4 ή απορρέουν από αυτό, ο εργοδότης λαμβάνει υπόψη τα αποτελέσματα των διαδικασιών που προβλέπονται στην παράγραφο 4 του παρόντος άρθρου. Οπωσδήποτε, όποτε σημειώνεται υπέρβαση μιας οριακής τιμής επαγγελματικής έκθεσης η οποία ισχύει πραγματικά στο έδαφος κράτους μέλους, ο εργοδότης λαμβάνει αμέσως προληπτικά και προστατευτικά μέτρα, λαμβάνοντας υπόψη το χαρακτήρα του ορίου αυτού, για να διορθώσει την κατάσταση.

>Κείμενο μετά την ψηφοφορία στο ΕΚ>

Κατά την διεκπεραίωση των υποχρεώσεων που θεσπίζονται στο άρθρο 4 ή απορρέουν από αυτό, ο εργοδότης λαμβάνει υπόψη τα αποτελέσματα των διαδικασιών που προβλέπονται στην παράγραφο 4 του παρόντος άρθρου. Οπωσδήποτε, όποτε σημειώνεται υπέρβαση μιας οριακής τιμής επαγγελματικής έκθεσης η οποία ισχύει πραγματικά στο έδαφος κράτους μέλους, ο εργοδότης λαμβάνει αμέσως προληπτικά και προστατευτικά μέτρα

που διασφαλίζουν την τήρηση του ορίου, λαμβάνοντας υπόψη το χαρακτήρα του ορίου αυτού.

(Τροπολογία 9)

Άρθρο 6, έκτη παράγραφος, εισαγωγική πρόταση

>Αρχικό κείμενο>

(6) . Επί τη βάσει της συνολικής αξιολόγησης και των γενικών αρχών πρόληψης των κινδύνων που προβλέπονται στα άρθρα 4 και 5, ο εργοδότης λαμβάνει τεχνικά και/ή οργανωτικά μέτρα, ανάλογα με το χαρακτήρα της ενέργειας, συμπεριλαμβανομένης της αποθήκευσης και του χειρισμού, για την προστασία των εργαζομένων από τους εγγενείς κινδύνους που προέρχονται από τις φυσικοχημικές ιδιότητες των χημικών παραγόντων. Ειδικότερα λαμβάνει μέτρα, κατά σειρά προτεραιότητας, για :

>Κείμενο μετά την ψηφοφορία στο ΕΚ>

(6) Επί τη βάσει της συνολικής αξιολόγησης και των γενικών αρχών πρόληψης των κινδύνων που προβλέπονται στα άρθρα 4 και 5, ο εργοδότης λαμβάνει τεχνικά και/ή οργανωτικά μέτρα, ανάλογα με το χαρακτήρα της ενέργειας, συμπεριλαμβανομένης της αποθήκευσης

, του χειρισμού και της συγκέντρωσης ασύμβατων μεταξύ τους χημικών παραγόντων, για την προστασία των εργαζομένων από τους εγγενείς κινδύνους που προέρχονται από τις φυσικοχημικές ιδιότητες των χημικών παραγόντων. Ειδικότερα λαμβάνει μέτρα, κατά σειρά προτεραιότητας, για :

(Τροπολογία 18)

Άρθρο 8, τίτλος και παράγραφος 1

>Αρχικό κείμενο>

Ενημέρωση των εργαζομένων

>Κείμενο μετά την ψηφοφορία στο ΕΚ>

Ενημέρωση και κατάρτιση

των εργαζομένων

>Αρχικό κείμενο>

1. Με την επιφύλαξη του άρθρου 10 της οδηγίας 89/391/ΕΟΚ, ο εργοδότης διασφαλίζει ότι στους εργαζομένους ή/και τους εκπροσώπους τους παρέχονται :

>Κείμενο μετά την ψηφοφορία στο ΕΚ>

1. Με την επιφύλαξη του άρθρου 10 της οδηγίας 89/391/ΕΟΚ, ο εργοδότης διασφαλίζει ότι στους εργαζομένους ή/και τους εκπροσώπους τους παρέχονται :

>Αρχικό κείμενο>

- τα δεδομένα που λαμβάνονται σύμφωνα με το άρθρο 4 της παρούσας οδηγίας και περαιτέρω πληροφορίες για κάθε σημαντική μεταβολή στο χώρο εργασίας που οδηγεί σε αλλαγή των δεδομένων αυτών,

>Κείμενο μετά την ψηφοφορία στο ΕΚ>

- τα δεδομένα που λαμβάνονται σύμφωνα με το άρθρο 4 της παρούσας οδηγίας και περαιτέρω πληροφορίες για κάθε σημαντική μεταβολή στο χώρο εργασίας που οδηγεί σε αλλαγή των δεδομένων αυτών,

>Αρχικό κείμενο>

- πληροφορίες σχετικά με τους επιβλαβείς χημικούς παράγοντες, όπως η ταυτότητα αυτών των παραγόντων, οι κίνδυνοι για την ασφάλεια και την υγεία, οι σχετικές οριακές τιμές επαγγελματικής έκθεσης και άλλες νομοθετικές διατάξεις,

>Κείμενο μετά την ψηφοφορία στο ΕΚ>

- πληροφορίες σχετικά με τους επιβλαβείς χημικούς παράγοντες

στον τόπο εργασίας και τους επιβλαβείς χημικούς παράγοντες που έχουν προσδιορισθεί κατά την αξιολόγηση κινδύνου σύμφωνα με το άρθρο 4, παρ. 2 όπως η ταυτότητα αυτών των παραγόντων, οι κίνδυνοι για την ασφάλεια και την υγεία, οι σχετικές οριακές τιμές επαγγελματικής έκθεσης και άλλες νομοθετικές διατάξεις,

>Αρχικό κείμενο>

- πληροφορίες σχετικά με τις κατάλληλες προφυλάξεις και τα μέτρα που πρέπει να λαμβάνουν ώστε να προστατεύουν τον εαυτό τους και τους άλλους εργαζομένους στο χώρο εργασίας,

>Κείμενο μετά την ψηφοφορία στο ΕΚ>

- εκπαίδευση και πληροφορίες σχετικά με τις κατάλληλες προφυλάξεις και τα μέτρα που πρέπει να λαμβάνουν ώστε να προστατεύουν τον εαυτό τους και τους άλλους εργαζομένους στο χώρο εργασίας,

>Αρχικό κείμενο>

- πρόσβαση σε οιοδήποτε δελτίο στοιχείων ασφαλείας που χορηγείται από τον προμηθευτή σύμφωνα με το άρθρο 10 της οδηγίας 88/379/ΕΟΚ και το άρθρο 27 της οδηγίας 92/32/ΕΟΚ,

>Κείμενο μετά την ψηφοφορία στο ΕΚ>

- πρόσβαση σε οιοδήποτε δελτίο στοιχείων ασφαλείας που χορηγείται από τον προμηθευτή σύμφωνα με το άρθρο 10 της οδηγίας 88/379/ΕΟΚ και το άρθρο 27 της οδηγίας 92/32/ΕΟΚ,

>Αρχικό κείμενο>

και ότι οι πληροφορίες :

>Κείμενο μετά την ψηφοφορία στο ΕΚ>

και ότι οι πληροφορίες :

>Αρχικό κείμενο>

- παρέχονται κατά τρόπο ανάλογο προς το αποτέλεσμα της αξιολόγησης του κινδύνου που γίνεται σύμφωνα με το άρθρο 4 της παρούσας οδηγίας. Ο τρόπος αυτός μπορεί να ποικίλλει από προφορική κοινοποίηση έως ατομική οδηγία και εκπαίδευση μαζί με έγγραφη ενημέρωση, αναλόγως της φύσεως και του βαθμού του κινδύνου που προκύπτει από την αξιολόγηση δυνάμει του εν λόγω άρθρου.

>Κείμενο μετά την ψηφοφορία στο ΕΚ>

- παρέχονται κατά τρόπο ανάλογο προς το αποτέλεσμα της αξιολόγησης του κινδύνου που γίνεται σύμφωνα με το άρθρο 4 της παρούσας οδηγίας. Ο τρόπος αυτός μπορεί να ποικίλλει από προφορική κοινοποίηση έως ατομική οδηγία και εκπαίδευση μαζί με έγγραφη ενημέρωση, αναλόγως της φύσεως και του βαθμού του κινδύνου που προκύπτει από την αξιολόγηση δυνάμει του εν λόγω άρθρου.

>Αρχικό κείμενο>

- ενημερώνονται προκειμένου να λαμβάνονται υπόψη οι αλλαγές των συνθηκών.

>Κείμενο μετά την ψηφοφορία στο ΕΚ>

- ενημερώνονται προκειμένου να λαμβάνονται υπόψη οι αλλαγές των συνθηκών.

(Τροπολογία 11)

Άρθρο 10, πρώτη παράγραφος, εδάφιο 4α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Θεσπίζονται, κατόπιν συνεννόησης με τους εργαζομένους, μέθοδοι για την επίβλεψη της υγείας.

(Τροπολογία 12)

Άρθρο 10, τέταρτη παράγραφος, μετά τη δεύτερη παύλα

>Αρχικό κείμενο>

ο εργαζόμενος ενημερώνεται για το αποτέλεσμα που τον αφορά προσωπικά 7 του παρέχονται ιδίως πληροφορίες και συμβουλές σχετικά με τυχόν επίβλεψη της υγείας στην οποία θα πρέπει να υποβληθεί μετά την έκθεση, και

>Κείμενο μετά την ψηφοφορία στο ΕΚ>

ο εργαζόμενος ενημερώνεται

από τον ιατρό ή τον υπεύθυνο ειδικό στην επαγγελματική υγιεινή για το αποτέλεσμα που τον αφορά προσωπικά 7 του παρέχονται ιδίως πληροφορίες και συμβουλές σχετικά με τυχόν επίβλεψη της υγείας στην οποία θα πρέπει να υποβληθεί μετά την έκθεση, και

(Τροπολογία 13)

Άρθρο 11

>Αρχικό κείμενο>

Οι διαβουλεύσεις και η συμμετοχή των εργαζομένων ή/και των εκπροσώπων τους πραγματοποιούνται σύμφωνα με το άρθρο 11 της οδηγίας 89/391/ΕΟΚ όσον αφορά τα θέματα που καλύπτονται από την παρούσα οδηγία, συμπεριλαμβανομένων των Παραρτημάτων της.

>Κείμενο μετά την ψηφοφορία στο ΕΚ>

Οι διαβουλεύσεις και η συμμετοχή των εργαζομένων ή/και των εκπροσώπων τους πραγματοποιούνται σύμφωνα με το άρθρο 11 της οδηγίας 89/391/ΕΟΚ όσον αφορά τα θέματα που καλύπτονται από την παρούσα οδηγία, συμπεριλαμβανομένων των Παραρτημάτων της.

Θα ζητείται ειδικότερα η γνώμη των εργαζομένων και/ή των εκπροσώπων τους σχετικά με το αποτέλεσμα της αξιολόγησης των κινδύνων που αναφέρεται στο άρθρο 4, παράγραφος 1 και τα μέτρα προστασίας και πρόληψης που αναφέρονται στα άρθρα 5 και 6.

(Τροπολογία 14)

Άρθρο 12, πρώτη παράγραφος, δεύτερη παύλα

>Αρχικό κείμενο>

- της τεχνικής προόδου, των αλλαγών στα διεθνή πρότυπα ή προδιαγραφές και των νέων γνώσεων όσον αφορά τους χημικούς παράγοντες,

>Κείμενο μετά την ψηφοφορία στο ΕΚ>

- της τεχνικής προόδου, των αλλαγών στα διεθνή πρότυπα ή προδιαγραφές όσον αφορά τους χημικούς παράγοντες,